പിറന്നാള് ദിനത്തില് ഇട്ട പോസ്റ്റില് 80 വയസെന്ന് അമിതാഭ് ബച്ചന്, തിരുത്തി മകള് ശ്വേത, സീനിയര് ബച്ചന്രെ യഥാര്ത്ഥ വയസെത്ര? മുംബയ്: ഇന്ത്യന് സിനിമയുടെ ഷഹന്ഷാ അമിതാഭ് ബച്ചന് ഇന്ന് പിറന്നാള്. പൊതുവേ സാമൂഹിക മാദ്ധ്യമങ്ങളില് സജീവമായ ബച്ചന് തന്റെ 79ാം പിറന്നാള് ദിനത്തില് ഒരു സ്റ്റൈലിഷ് ഫോട്ടോ ഇന്സ്റ്റാഗ്രാമില് ഇട്ടിരുന്നു. ഗ്രേ ജാക്കറ്റും കറുത്ത സ്വെറ്റ് പാന്റ്സും ഫ്ളൂറസന്റ് നിറത്തിലുള്ള ഷൂസും അണിഞ്ഞ് നടന്നു പോകുന്ന സീനിയര് ബച്ചനെയാണ് ആ ചിത്രത്തില് കാണാന് സാധിക്കുന്നത്. 80ലേക്ക് നടക്കുന്നു എന്നാണ് ചിത്രത്തിന് ബച്ചന് നല്കിയ കമന്റ്. എന്നാല് തൊട്ടു പിറകേ മകള് ശ്വേതാ ബച്ചന്റെ കമന്റ് എത്തി. 80 അല്ല 79 എന്ന്. ബച്ചന് തന്റെ പ്രായം കണക്കുകൂട്ടിയത് ഒരു വര്ഷം കൂടിപോയി എന്നാണ് ശ്വേത ഉദ്ദേശിച്ചത്. ചിത്രത്തിന് താഴെ നിരവധി പ്രമുഖരാണ് കമന്റുകളുമായി എത്തിയത്. ഗാംഗ്സ്റ്റര് എന്നാണ് ചിത്രത്തിലെ ബച്ചനെ ബോളിവുഡ് താരം രണ്വീര് സിംഗ് വിശേഷിപ്പിച്ചത്. ശ്വേതയെ കൂടാതെ ബച്ചന്റെ ചെരുമകള് നവ്യയും പോസ്റ്റിനു താഴെ ആശംസകള് അറിയിച്ചിട്ടുണ്ട്. ബ്രഹ്മാസ്ത്ര, ജുണ്ഡ്, മേയ്ഡേ, ഗുഡ്ബൈ എന്നിവയാണ് ബച്ചന്റേതായി ഇനി പുറത്തുവരാനുള്ള ചിത്രങ്ങള്. ഇതു കൂടാതെ ഹോളിവുഡ് ചിത്രമായ ദ് ഇന്റേണിന്റെ ഹിന്ദി പതിപ്പിലും ബച്ചന് അഭിനയിക്കുന്നുണ്ട്. ഏറെ നാളുകള്ക്കു ശേഷം ദീപികാ പദുക്കോണ് ബച്ചന്റെ നായികയായി വരുന്നുവെന്ന പ്രത്യേകത കൂടിയുണ്ട് ഈ ചിത്രത്തിന്. റോബര്ട്ട് ദെ നിരോ, ആനി ഹാത്ത്വേ എന്നിവരുമാണ് ഇതിന്റെ ഇംഗ്ലീഷ് പതിപ്പില് വേഷമിട്ടത്. പ്രഭാസും ദീപികാ പദുക്കോണും മുഖ്യവേഷത്തില് അഭിനയിക്കുന്ന മറ്റൊരു ചിത്രവും ബച്ചന്റേതായി അണിയറയില് ഒരുങ്ങുന്നുണ്ട്.